Järgnev saade on valminud tänu J.Meyeri teenistuspartnerite toele
Mu mõtted rikkusid mu päeva enne, kui see alatagi jõudis.
Pidev võitlus.
Siis kuulsin meelte ühenduste kohta.
Mu mõtted, sõnad, tujud ja suhtumised on kõik omavahel seotud.
Mu mõtted mõjutavad mu arusaama elust.
Maailma mu ümber.
Mu tervist ja isegi suhet Jumalaga.
Kuid nüüd võin mõelda teisiti.
Siis, kui miski pinda käib.
See on muutnud kõik.
"Meelte ühendused" - Joyce'i uus raamat.
Sa ainuüksi ei jookse enam,
aga sind on asetatud ka istuma, seisma ja käima.
Sa oled otsustanud, et sa ei anna alla.
Sa ei anna kunagi alla
ja sa mitte ainult ei alusta võidujooksu,
aga sa ka jooksed selle ära ja võidad,
lõpetades oma võidujooksu.
IGAPÄEVAELU RÕÕMUD
Mida ma selle all silmas pean, kui ütlen: istu, tõuse, kõnni ja jookse?
Piibel annab meile juhiseid iga ühe selle tegevuse kohta.
Enamus inimesi tahab lihtsalt saada päästetud
ja joosta oma võidujooksu.
"Mis on mu teenistus?"
"Mida ma saaksin teha?"
"Tahan saada ülendust!"
"Tahan rohkem raha!"
"Tahan teha midagi suurt!"
"Mis on mu teenistus ja kutsumine?"
Kuid need asjad ei käi nii.
Mõtle väikese beebi peale.
Ta lamab oma voodis ega hüppa korraga püsti,
hakates mööda tuba ringi jooksma.
Lihtsalt mõtle.
Esimene asi, mida ta õpib, on kuidas istuda.
Piibel räägib sellest,
et ka meid on asetatud istuma koos Jeesusega
taevastes paikades.
Piibel ütleb, et Jeesus istub Isa paremal käel.
Seal pole öeldud, et Ta seisab taevas, vaid et Ta istub.
"See, kes istub troonil."
Nii on meidki asetatud istuma taevase koos Jeesusega.
Istumine tähendab Jumala rahus ja hingamises viibimist.
Usu mind, sa ei taha joosta võidujooksu,
kui sa pole õppinud sisenema Jumala hingamisse ajal,
mil oma võidujooksu jooksed.
Sest igasugu asju saab sündima ja sul saab olema rohkem vastutust.
Sa saad kogema igasugu takistusi ja deemonlikke rünnakuid,
nii et keset seda kõike pead õppima usaldama Jumalat
ja astuma Tema hingamisse,
sest vastasel korral pole sa millekski võimeline,
ilma et 3x nädalas närvivapustuse saaksid.
Inimesed tahavad küll ülendamist,
kuid sellega käib alati ka kaasas rohkem vastutust.
Seega, see võtab pikka aega, enne kui õpid istuma koos Kristusega.
See tähendab seda, et kui ka su lastel on probleeme,
istud sina endiselt paigal.
Ja ma mõtlen seda vaimulikus mõttes.
Ehk siis, kui kuuled ähvardust, et jääd oma tööst ilma,
istud sa paigal.
Kui sind ei valitud koguduse ülistusmeeskonda,
istud sa endiselt paigal. Kristuses.
Kui su parim sõber on lobisenud välja su saladuse,
istud sa endiselt paigal. Kristuses.
On tuhandeid viise, kuidas kaotada oma rahu,
aga me ei pea seda kaotama, kui õpime leidma rahu Jumalas.
Need, kes on uskunud, pääsevad Jumala hingamisse.
(vt. Heebrealastele 4:3)
Võiksin rääkida pikalt, miks istuma jäämine on oluline,
kuid saate sellest lähemalt teada kogu selle õpetuse seeria ostes.
Kui ülempreester läks kõige pühamasse paika,
et tuua kord aastas inimeste pattude eest lepitusohvrit,
siis seal polnud mingit tooli ega pinki.
Neil polnud luba istuda seal, kuna nad toimetasid tegude põhiselt.
Nende kuue alläärde olid seotud kellukesed
ja ümber nende keha oli seotud köis, millest keegi väljaspool kinni hoidis.
Nii et, kui ülempreester oleks midagi valesti teinud
ja Jumal oleks ta seepeale "maha löönud",
oleks see inimene saanud ta sealt välja tõmmata.
Kogu selle aja, mis nad seal olid, pidid nad tegutsema,
kuna nende usuelu tuginedes tegudele.
Tänu Jumalale, et me võime täna istuda koos Kristusega
ega pea pidevalt rabama, püüdes olla tublid kristlased.
See on palju laiem teema, mida täna pikemalt ei käsitle.
Järgmine asi, mida tegema peame, on seisma.
Peale seda, kui beebi on õppinud istuma...
Meil on 7-kuune lapselaps,
kes on nii nunnu, et lihtsalt sõnugi pole!
7-kuune ja kaalub peaaegu 12 kg.
Ta on ikka viimase peal nunnu.
Ta püüdis end mõni õhtu tagasi me kohvilaua najale püsti ajada.
Ta oskab küll istuda, aga tahab nüüd juba ka püsti tõusta.
Me peame õppima, kuidas seista vastu Saatanale.
Peame õppima seisma vankumatuna, kui erinevad asjad meid tabavad.
Sa ei saa joosta enne, kuni sa pole õppinud seisma.
Sest ajal, mil jooksed, võivad sind tabada erinevad asjad,
mistõttu pead seisma kindlana vaenlase vastu.
Enne veel, kui joosta saad, pead õppima ka käima.
Käima koos Jumalaga.
Käima armastuses.
Käima vaimus, käima Jumala Sõnas.
Käimine tähendab sammude tegemist esmaspäevast pühapäevani
stiilis: pese nõud, mine poodi, korista, mine tööle, tule töölt.
Pühapäeval kirikusse, siis jälle esmaspäev, teisipäev jne.
Pead õppima, kuidas käia Jumalaga keset oma igapäevaelu.
Ja siis lõpuks vabastab Jumal su jooksma oma võidujooksu.
Täna räägimegi selleks, kuidas joosta nii, et võita.
Ja mitte vaid sellest, kuidas joosta, aga ka, kuidas see jooks lõpetada.
Heebrealastele 12:1 ütleb laiendatud piiblitõlkes:
"Seepärast ka meie, kelle ümber on nii suur pilv tunnistajaid
ja kes on kandnud endaga tunnistust tõest,
kiskugem maha ja heitkem kõrvale iga takistus ja mõttetu koorem
ning patt, mis nii kärmelt ja nutikalt end meile külge haagib ja takistab
ning jookskem..." Öelge: "Jookskem!"
"...kannatliku vastupidavuse ja vankumatu, aktiivse järjepidevusega
meile määratud võidujooksu."
Meil kõigil on oma võidujooks joosta.
On ilmselge, mis minu oma on.
Iga võidujooks ei tähenda tingimata positsiooni kristlikus teenistuses,
kuid meil kõigil on oma jooks joosta.
Sinu hetke võidujooks võib tähendada nelja imelise lapse üles kasvatamist.
Võib-olla tähendab su järgmine jooks kodu ja garaaži koristamist. Ma ei tea.
Meil kõigil on oma ülesanne Jumalalt
ja selleks, et seda täita, tuleb meil keskenduda.
Saatan on parim ekspert hajutama inimeste keskendumisvõimet,
pannes neid tegema midagi millegi suhtes,
mille osas nad ei saa midagi teha.
Kuulsid sa mind?
Sa püüad korraldada asju, mida ainult Jumal saab korraldada.
Küll aga võime me jätkata oma jooksu,
kui teame, kuidas samal ajal ka istuda seista ja jätkata oma teekonda.
Mäletad? Sa ei saa ainult joosta.
Sa pead ka istuma, seisma ja kõndima
ja alles siis saad sa ka joosta.
Mulle meeldib see õpetuseseeria, sest see näitab meile,
et peame õppima tegema ka teatud teisi asju,
enne kui asume tegema midagi suurt.
Me peame esmalt rajama ühe aluse oma elule.
1 Peetruse 5:8-9
Mulle meeldib tõsiasi,
et Taavet võiti kuningaks 20 aastat enne,
kui ta tegelikult krooni pähe sai.
Mis selle 20 aasta jooksul toimus?
No vaatame...
Ta võitles Koljatiga.
Ta pidi aastaid varjama end õela kuninga eest,
kes jahtis iga päev ta hinge.
Ta pidi õppima tulema toime oma vaenlastega.
Sa ei saa kunagi kanda krooni, mille Jumal on sulle valmis pannud -
võidukorooni oma võidujooksu eest,
kui sa ei oska seista vastu oma vaenlastele.
Aamen?
1 Peetruse 5:8-9 ütleb laiendatud tõlkes:
"Olge tasakaalukad, taltsad ja kaine mõistusega,
valvsad ja ettevaatlikud kogu aja,
sest teie vaenlane, Saatan, möirgab nagu lõvi
möirates meeletus näljas ja otsides kedagi, keda neelata."
Ütle: "Mina see küll olema ei saa!"
"Seiske talle vastu, olles kindlad usus
ja juurdunud, vankumatud tugevad ning otsusekindlad,
teades, et samad kannatused on saanud osaks te vendadele
ehk kogu Kristuse Ihule üle kogu maailma."
Tead, mis? Sa pole ainuke, kes erinevatest asjadest läbi läheb.
See, et keegi ei näe kurb välja,
ei tähenda veel, et ta pole millestki läbi minemas.
Muide, mida küpsemaks Issandas saad,
seda vähem sa oma katsumusi välja näitad.
Tõeliselt küpsed kristlased on need,
kes suudavad teenida teisi ajal,
kui neil endal on nii raske, et nad vaevu suudavad seda taluda,
kuid teistel pole sellest õrna aimugi.
Me aga oleme ikka veel titevoodi kristluse faasis,
kus, kui meil on mõni probleem, jääb kogu maailm seisma.
"Ma ei saa see nädal kogudusse minna,
kuna olen pettunud saamata jäänud ametikõrgenduse pärast."
"Ma ei saa jätkata lastetöös, kuna olen pahane oma sõbra peale.
Seetõttu jään hoopis koju ja haun oma kibestumise sees."
"Ma ei saa nautida tänast päeva, kuna Dave vahib jalgpalli.
Ta ei pööra mulle mingit tähelepanu, nii et pean veidi tuju näitama,
nutma vannitoas, koristama ja paugutama uksi."
Käituma nagu tõeline hullumeelne.
Ma pidasin oma kodus 5 aastat piiblitunde
ja teenisin 25 inimest 2,5 aastat.
Hiljem veel lisaks 25 inimest.
Kokku 5 aastat!
Mitte 5 päeva või 5 nädalat, aga 5 aastat!
Ma ei saanud selle eest mingit tasu,
olles samas loobunud oma täisajaga tööst, et seda teha.
Nii et mu sissetulek käis täiega alla
ja ma ei saanud aru, miks ma pean tooma nii suuri ohvreid,
kui nagunii tundus, et miski ei toimi.
Ma püüdsin joosta, kuna tahtsin suuremaid asju
ja enamaid võimalusi.
Tahtsin teha midagi sellist, mida täna teen,
kuid ma polnud õppinud istuma Kristuses ja hingama Temas;
ma ei teadnud, kuidas seista vastu Saatanale.
Ma ei teadnud ka,
kuidas probleemi korral mitte viriseda ja vinguda
ja ma kohe kindlasti ei elanud ega käinud armastuses.
Ometi püüdsin täiega joosta oma võidujooksu.
Mõistate te, millest ma praegu räägin?
Olen hämmingus tänapäeva inimestest,
kuna nad tahavad kohe peale päästetud saamist
ka oma teenistust.
Kuid esimene asi peale päästetud saamist
on omistada endale kaine mõistus.
Halvim asi, mida üldse teha,
on ülendada mõni vastpöördunu avalikule juhtimispositsioonile,
sest see ei tee muud, kui vaid kahjustab teda ennast.
Efeslastele 6:12 ütleb laiendatud tõlkes:
"Meil ei tule ju võidelda liha ja verega - sellega, mis füüsiline,
vaid praeguse aja pimeduse ainuvõimu, vägede
ja juhtivate vaimudega;
vaimsete kurjuse jõududega,
kes valitsevad üleoomulikus taevases sfääris.
Seetõttu riietage end Jumala täieliku sõjavarustusega,
et võiksite kurjal päeval seista vastu ja jääda püsima oma maal.
Et olles teinud kõik, mida olukorrad teilt nõuavad,
võite te kindlana jääda püsima oma paigale.
Seetõttu - jääge seisma, püsides oma maal."
Nii et joostes oma võidujooksu ja jõudes isegi oma sihtpunkti, siis...
Kui aus olla ja ilma soovimata kedagi heidutada,
siis - mida enam sind edutatakse, seda rohkem vastuseisu sa koged.
Ma tean, et see ei rõõmusta sind, kuid...
Kuid las ma öelda sedagi, et mida küpsemaks sa Kristuses saad,
seda vähem see vastuseis sind häirib.
Sest sel juhul sa ainult ei jookse, aga sa ka istud, seisad ja käid.
Ühtlasi oled sa otsustanud mitte kunagi alla anda,
nii et sa ainuüksi ei alusta seda võidujooksu,
vaid sa ka jooksed seda, võidad selle ja lõpetad selle.
See üks asi, mida ma kogu südamest tahan sulle täna edasi anda,
on see, et - ära lase oma probleemidel end rajalt maha võtta!
See on tänaõhtune Jumala sõna sulle:
ära lase oma probleemidel end rajalt maha võtta!
Kui sul on mõni probleem,
ei pea sa veel seetõttu masendununa 2-nädalaks koju jääma.
Las ma öelda sulle, mida teha, kui sa ei tea, mida teha?
Kui sa ei tea, mida teha, tee seda, mida sa tead teha.
Sellest saaks hea raamatu.
Mida teha, kui sa ei tea, mida teha?
Tee seda, mida sa tead teha.
Me kõik oskame ja teatme teatudki asju, mida teha.
Sa tead, kuidas tööle või kogudusse minna.
Sa tead, kuidas paluda ja oma Piiblit lugeda.
Sa tead, kuidas kellegi vastu kena olla.
Ja see on see, mida Jumal tahab, et me teeks.
See on kasvamise küsimus.
Keegi ei ootagi, et seda beebikristlasena teeksid.
Kuid me saame õppida, kuidas istuda ühes Kristusega,
kuidas seista vastu hingevaenlasele,
kuidas elada ja käia koos Jumalaga ning joosta oma võidjooksu.
Kui aga üritan joosta, ilma teadmata, kuidas istuda, seista ja käia,
siis teen teistele pigem kahju kui head.
See on ka põhjus,
miks paljud visioonid, mis sul oma elu kohta on,
ei täitu nii kiiresti, kui sa tahaksid.
Sest see, et sina arvad, et sa oled valmis,
ei tähenda veel, et sa seda ka oled.
Nii et neid asju oodates pead tegema seda,
mille osas usud, et see on Jumala tahe su suhtes.
Ja usu mind - kui on aeg joosta, siis sa ka jooksed.
Ma võtsin möödunud aastal 8 nädalat,
et kirjutada üles kõik tühised asjad, mis minuga juhtusid
ja mis kõik olid Saatana poolt korraldatud selleks,
et röövida mu rahu.
Nende 8 nädala jooksul püüdsin kirjutada raamatut,
teha telesaateid ja kõneleda konverentsidel.
Ja ma tõesti püüan keset kõiki neid asju mitte ärrituda.
Mulle väga meeldiks, kui kõik mu olukorrad oleks kombes,
mu ihus miski ei valutaks
ja kõik läheks kui lepse reega.
Ütlesin möödunud kord,
et käisin 3 kuud tagasi puusaliigese operatsioonil.
Kuid tänu Jumala armule võin täna, 3 kuud hiljem,
olla siin kantslis.
Kas mu puus ka valutab?
Õnneks mitte,
kuid kange on ta küll, kui lõpuks koju jõuan.
Nii eile õhtul kui täna hommikul oli see ikka kange.
Saab olema ka täna õhtul,
kuid ma jooksen sellest hoolimata oma võidujooksu,
tehes seda, mida Jumal on mind kutsunud tegema
Las ma öelda sulle - kui tahad Jumalaga lõpuni minna,
peab sul jaguma ka julgust.
Enam lihtsamini öelda ei saakski.
Meil peab olema julgust ja meelekindlust,
et mitte olla tujukad, virisevad ja lubjatud haua sarnased kristlased.
Peame otsustama, et läheme Jumalaga lõpuni välja
ja kui oleme kristlased, siis seda ehedal moel.
Oleme tugevad Jumalas ja aitame teisi inimesi.
Ma olen siin, et aidata teisi!
Sa oleksid täiesti rabatud,
kui kuuleksid teatud asjadest, millest su juhid on läbi minemas.
Nad teenivad ja aitavad sind
ja sul pole aimugi, millest nad ise on läbi minemas.
Loeme paar piiblikohta
ja siis ma jagan teatud asju, mis minuga juhtunud on.
2 Timoteose 4:7-8
Mul kulus aastaid nö jo-jo-kristlane olemisele.
Olin rõõmus, kui olukorrad olid head ja lääpas, kui need olid halvad.
Koguaeg käis üks üles-alla, üles-alla,
kuniks sul saab sellest villand ja sa igatsed üht stabiilsust oma ellu.
"Ma olen võidelnud head, väärtuslikku, austustväärt ja üllast võitlemist."
Ütle: "Ma võitlen."
"Olen lõpetanud oma elujooksu ja säilitanud kindlalt oma usu.
Mis kõigesse edasisse puutub,
siis mulle on pandud kõrvale võitja kroon - õigsuse kroon,
kuna olen olnud õige Jumala ees ja käitunud õiglaselt.
Jumal, õiglane kohtunik, kingib selle mulle,
tasudes mulle kõige eest sel suurel päeval.
Ja mitte vaid mulle,
aga ka neile, kes on armastanud, igatsenud ja oodanud Tema ilmumist."
Las ma öelda sulle - Jeesus tuleb tagasi.
Nii otsustasin ma möödunud aasta lõpus,
et pean õpetama rohkem igaviku nimel elamisest,
sest küsimus pole vaid selles, kuidas elada tänases hetkes.
On sul ka aimu,
kui lühike elu tegelikult on võrreldes igavikuga?
Me saame elama igavesti.
Seega vahet pole,
kui ma ei saa siin maa peal oma tahtmist.
Seega vahet pole,
kui minuga ei juhtu siin maa peal kõike, mida tahan.
Me nimetame Heebrea kirja 11. ptk'i usukangelaste peatükiks,
kus suured usumehed- ja naised
tegid usu kaudu seda, teist ja kolmandat.
Kuid siis seal on üks salm, mis mulle täiega meeldib ja mis ütleb,
et kuigi nad ei näinud kõiki usus saadud tõotuste täitumisi,
hoidsid nad siiski oma usust kinni, surres koos oma usuga Jumalasse.
Ehk kõige olulisem polegi saada seda, mida tahad,
vaid jätkata usus elamist.
Jätkata Jumala uskumist ja usaldamist,
rääkides vaid head Tema kohta.
Sest küsimus ei ole meis.
Paulus ütles:
"Olen võidelnud head võitlust ja ootan nüüd Tema ilmumist."
Olen näinud nii palju Piibli kirjakohti...
Paljusid Piibli kirjakohti, kus usklikke julgustati tegutsema,
kuna Issand tuleb pea.
"Tee seda, sest Issand tuleb pea."
Paulus ütles ühes kohas,
et tuleb elada isetult, kuna Issanda tulek on ligi.
Me ei peaks ootama kuni trompeti puhumiseni,
et püüda end siis ruttu valmis seada.
Me peaks elama oma elu pidevas valmisolekus,
mis tähendab seda,
et püüdleme igapäevaselt ja kogu südamest Issanda poole.
Apostlite teod 20:22-23
"Ja nüüd, vaata,
ma lähen vaimus seotuna Jeruusalemma,
teadmata, mis mulle seal võib juhtuda
peale selle, mida Püha Vaim mulle igas linnas tunnistab,
et mind ootavad ahelad ja viletsused."
Ma ei tahaks seda isegi küsida, aga -
on meil tänapäeval selliseid tugeva loomuga kristlasi,
kes ütleks: "Mul ükskõik, mis minuga ka ei juhtuks -
kui Jumal ütleb: "Mine!", siis ma ka lähen."
Mina usun, et me peame olema tugevamad.
Peame olema otsusekindlamad, et lõpetada oma võidujooks
ja mitte jätta pooleli ega anda alla.
Paulus ütles, et Püha Vaim õhutab teda
minema ja tegema neid asju.
"Kuid ma ei pea oma elu mingil kombel endale kalliks,
vaid püüan lõpule viia oma elutöö ja ülesande,
mille ma olen saanud Issanda Jeesuse käest:
tunnistada Jumala armu evangeeliumi.
Ja nüüd, vaata, ma tean, et mitte keegi teist,
kelle keskel käies ma olen kuulutanud Jumala riigist,
ei saa enam kunagi näha minu palet."
Paulus teadis, et ta on peagi suremas,
kuid ütles siiski: "Ma lõpetan oma võidujooksu.
Ma jätkan viimse hingetõmbeni selle tegemist, mis tarvis."
Jumal ei taha, et laseksime teatud tühistel asjadel end häirida.
Paulus ütles 1 Korintlaste 7 ptk's midagi väga huvitavat:
"Kui oled abielus - tore. Kui ei, ära igatse seda,
sest abielludes pead tegelema nii paljude teemadega,
mis vallalisena sinusse üldse ei puutu."
Päris naljakas.
Ei hakka siinkohal seda teemat edasi arendama,
kuid Paulus andis mõista, et kuigi abielul pole midagi viga,
pead abielludes tegelema asjadega, millega muidu ei peaks.
Pauluse hoiak oli, et Jeesus tuleb kohe, kohe.
Otsekui mõne päeva pärast.
Ja kui juba tema tundis tookord nii,
siis kuidas veel meie peaks tänapäeval käituma?
Ma ei tea täpselt, millal Jeesus tuleb,
kuid kindlapeale kiiremini kui Pauluse ajal oodates.
Ja iga elatud päev viib sellele järjest lähemale.
See trompet saab kord puhuma ja Ta saab ilmuma pilvede peal;
surnud tõusevad haudadest ja meie tõuseme Talle taevasse vastu.
Halleluuja!
Ja see on see hetk, kus sul on hea meel,
et sa ei andnud alla.
Kui probleemid püüavad sind rajalt maha võtta,
siis jätka selle tegemist, mida täna oskad ja tead.
Keskendu sellele, mida Jumala Sõna ütleb
ja ära kunagi anna alla.
Heebrealastele 12:1-2 ütleb:
"...ja jookskem püsivusega meile määratud võidujooksu!
Vaadakem üles Jeesusele, usu alustajale ja täidesaatjale."
Täna pakume sulle 4h jagu õpetust 4 CD'l,
mille pealkiri on: "Istu. Seisa. Kõnni. Jookse."
See kätkeb endas väga olulist sõnumit,
kuna Piibel ütleb, et me istume ühes Kristusega,
peame seisma vastu Saatanale,
käima koos Jumalaga - käima usus ja armastuses
ning jooksma oma võidujooksu.
Paljud proovivad joosta, enne, kui on õppinud istuma.
Usun, et sulle meeldib see unikaalne viis,
kuidas neid sõnumeid jagan
ja neist on sulle palju abi.
Usun, et see saab õnnistama sind.
Kena päeva jätku
ja ära kunagi unusta, et Jumal valvab su üle,
Tal on hea plaan su elu suhtes
ning Ta kannab hoolt su eest, nii et usu ja usalda Teda täiega.
Me kõik teame, mida tähendab istuda, seista, käia ja joosta,
kuid kuidas on need me kristliku eluga seotud?
Joyce jagab, kuidas igaüks neist mängib rolli
küpse ja tähendusrikka elu saavutamiseks.
Seda kõike õpetussarjas: "Istu. Seisa. Kõnni. Jookse."
Saagu see materjal kohustuslikuks osaks
su õppematerjalidest.
4-tunnine materjal "Istu. Seisa. Kõnni. Jookse."
on tellitav ekraanil nähtava kodulehe kaudu.
JOYCE KAASA
Kindel teadmine sellest, kes me oleme Kristuses,
aitab meil ka julgelt eluga silmitsi seista
ning vabastab meid kadedusest teiste inimeste suhtes.
Õnneks ei pea me end mitte kellegagi võrdlema.
Võime kindlad olla vaid seetõttu, et Kristus elab meie sees
ja Tema kindlus on see, mis meid kannab.
IGAPÄEVAELU RÕÕMUD AJAKIRI
Head uudised E-posti teel
Julgustavad artiklid Joyce'lt
"Lootuse käe"aruanded
Ülevaade telekavast
Regi end tasuta juba täna ekraanil oleva kodulehe kaudu
Tähendad me jaoks rohkem kui arvatagi võid!
Oleme tänulikud oma sõpradele ja partneritele,
kes muudavad selle ülemaailmse teenistuse võimalikuks.
Üheskoos toidame näljaseid, riietame vaeseid
ja jagame evangeeliumit kõigi rahvastega.
Võta meiega ühendust juba täna, et saada infot kõige toimuva kohta
ja hakka meie partneriks,
jagades Kristuse armastust üle maailma.
Tõlge: Anne-Ly Raukas
Nähtud saade valmis tänu J.Meyeri teenistuspartnerite toele